Euroopa Kohtu (kaheksas koda) 18. aprilli 2024. aasta otsus – komisjon vs. Kreeka (lennuliikluse andmevahetusteenused)
(kohtuasi C‑599/22)(1)
Liikmesriigi kohustuste rikkumine – ELTL artikkel 258 – Määrus (EÜ) nr 29/2009 – Andmevahetusteenuste nõuded ühtse Euroopa taeva jaoks – Artikli 3 lõige 1 – Asjaomase liikmesriigi poolt määratud lennuliiklusteenuse osutaja – Selle teenuseosutaja poolt selliste meetmete võtmata jätmine, mis on vajalikud tagamaks, et lennuliiklusteenust osutavatel üksustel oleksid vahendid selles määruses määratletud andmevahetusteenuste osutamiseks ja kasutamiseks – ELL artikli 4 lõige 3 – Lojaalse koostöö põhimõte
1.      Liikmesriigi kohustuste rikkumise hagi – Hagimenetluse algatusdokument – Etteheidete ja väidete esitamine – Vorminõuded – Kohustus esitada järjekindel ja arusaadav ülevaade väidetest
(ELTL artikkel 258; Euroopa Kohtu põhikiri, artikli 21 esimene lõik; Euroopa Kohtu kodukord, artikli 120 punkt c)
(vt punkt 25)
2.      Liikmesriigi kohustuste rikkumise hagi – Vaidluse ese – Kindlaksmääramine kohtueelses menetluses – Nõuete teistsugune sõnastamine, muutmata või laiendamata hagi eset – Lubatavus
(ELTL artikkel 258)
(vt punkt 26)
3.      Liikmesriigid – Kohustused – Lojaalse koostöö kohustus – Liidu õiguse rakendamine – Andmevahetusteenused ühtse Euroopa taeva jaoks – Lennuliiklusteenuse osutaja poolt selliste meetmete võtmata jätmine, mis on vajalikud tagamaks, et seda teenust osutavatel üksustel oleksid vahendid andmevahetusteenuste osutamiseks ja kasutamiseks – Kohustuste rikkumine
(ELL artikli 4 lõige 3; komisjoni määrus nr 29/2009, artikli 3 lõige 1)
(vt punktid 27 ja 37)
4.      Liikmesriigi kohustuste rikkumise hagi – Põhjendatuse kontrollimine Euroopa Kohtu poolt – Arvesse võetav olukord – Olukord põhjendatud arvamuses määratud tähtaja lõpul
(ELTL artikkel 258, komisjoni määrus nr 29/2009)
(vt punkt 33)
5.      Liikmesriigid – Liidu õigusest tulenevad kohustused – Kohustuste rikkumine – Riigisisesel õigusel põhinev õigustus – Lubamatus
(ELTL artikkel 258)
(vt punkt 35)
Resolutsioon
1.
Kuna Kreeka Vabariik ei ole võtnud meetmeid, mis on vajalikud tagamaks, et tema määratud lennuliiklusteenuse osutaja täidaks komisjoni 16. jaanuari 2009. aasta määruse (EÜ) nr 29/2009, millega kehtestatakse andmevahetusteenuste nõuded ühtse Euroopa taeva jaoks (muudetud komisjoni 26. veebruari 2015. aasta rakendusmäärusega (EL) 2015/310), artikli 3 lõikes 1 sätestatud nõuded, siis on ta rikkunud kohustusi, mis tulenevad selle määruse artikli 3 lõikest 1 koostoimes ELL artikli 4 lõikega 3.
2.
Mõista kohtukulud välja Kreeka Vabariigilt.
1 ELT C 424, 7.11.2022.